钦定古今图书集成/明伦汇编/氏族典/第282卷 > 汪藻
## 钦定古今图书集成/明伦汇编/氏族典/第282卷 > 汪藻

按《万姓统谱》：藻，字文洁，幼以奇童称。七岁补弟子员。
成化乙丑登进士，由翰林历参政，首劾汪直。王越乱
政，汪开边衅，立西厂。章上，罢厂，贬直、越。藻在朝有“半
朝汪”之称。居乡律己，正直刚方，允为士表。

===汪洪===按《蒲圻县志》：“洪字克容，厥考胜，顺天府经历。成化元
年，洪举京闱，明年登罗伦榜进士。授户部主事，历员
外郎、郎中。值北寇兵至，边鄙岁饥，粮饷数匮，敕洪督
理转输，斟酌损益，区画攸当。宪宗嘉之，陟为山东参
议时。”宰尹旻纵子贪贿，洪力拒之，遂左迁，知蜀绵
州。州岁大旱，洪捐俸设粥，多方劝赈，全活者甚众。先
都御史张瓒开置坝底诸堡，以通茂州。洪至，往理戎
务。归至石泉，土官突出，洪倚堑控弦，与之交射，为流
矢所中，坠偏桥之悬岩而死。